ലെയ്ഷ്മാനിയാസിസ്

ലെയ്ഷ്മാനിയാസിസ് എന്നും ലെയ്ഷ്മാനിയോസിസ് എന്നും വിളിക്കപ്പെടുന്ന ഈ രോഗത്തിന് കാരണമാകുന്നത് ആദിമ ഏകകോശപ്രാണിവർഗ്ഗത്തിൽ (പ്രോട്ടോസാവോൻ) പെട്ട പരാദങ്ങളാണ്, ലെഷ്മാനിയലെഷ്''മാനിയ എന്ന ജനുസ്സിൽ പെട്ടവയാണിവ. ചിലതരം മണലീച്ചകളുടെ കടിയിൽ നിന്നാണ് ഈ രോഗം പടരുന്നത്. പ്രധാനമായും മൂന്ന് തരത്തിലാണ് ഈ രോഗം പ്രത്യക്ഷപ്പെടുന്നത്: ക്യൂട്ടേനിയസ്, മ്യൂക്കോക്യൂട്ടേനിയസ് അല്ലെങ്കിൽ വിസറൽ ലെയ്''ഷ്മാനിയാസിസ്. ചർമ്മ അൾസറിനൊപ്പമാണ് ക്യൂട്ടേനിയസ് രൂപം കാണപ്പെടുന്നതെങ്കിൽ, ചർമ്മത്തിലും വായയിലും മൂക്കിലുമുള്ള അൾസറിനൊപ്പമാണ് മ്യൂകോക്യൂട്ടേനിയസ് രൂപം കാണപ്പെടുന്നത്, എന്നാൽ വിസറൽ രൂപം ആരംഭിക്കുന്നത് ചർമ്മത്തിലെ അൾസറുകൾക്കൊപ്പമാണ്, തുടർന്നത് പനിയുമൊത്തും താഴ്ന്ന ചുവന്ന രക്തകോശങ്ങൾക്കും വികസിപ്പിക്കപ്പെട്ട പ്ലീഹയ്ക്കും കരളിനുമൊപ്പവും കാണപ്പെടുന്നു.

ലെയ്ഷ്മാനിയയുടെ ഇരുപതിലധികം ജീവിവർഗ്ഗങ്ങളാണ് മനുഷ്യരിലെ അണുബാധകൾക്ക് കാരണമാകുന്നത്. ദാരിദ്ര്യം, പോഷകാഹാരക്കുറവ്, വനനശീകരണം, നഗരവൽക്കരണം എന്നിവയൊക്കെ അപകടസാധ്യതാ ഘടകങ്ങളിൽ ഉൾപ്പെടുന്നു. മൈക്രോസ്കോപ്പ് ഉപയോഗിച്ച് പരാദങ്ങളെ കണ്ടെത്തിക്കൊണ്ട് ഈ മൂന്ന് തരങ്ങളും രോഗനിർണ്ണയം ചെയ്യാം. കൂടാതെ, രക്ത പരിശോധനകളിലൂടെ വിസറൽ രോഗമുണ്ടോയെന്ന് രോഗനിർണ്ണയം ചെയ്യാവുന്നതാണ്.

കീടനാശിനി പ്രയോഗിച്ചിട്ടുള്ള വലയ്ക്കടിയിൽ ഉറങ്ങുക വഴി ലെയ്ഷ്മാനിയാസിസ് ഭാഗികമായി തടയാവുന്നതാണ്. മണലീച്ചകളെ കൊല്ലുന്നതിന് കീടനാശിനികൾ സ്പ്രേ ചെയ്യുന്നതും രോഗം കൂടുതൽ പടരാതിരിക്കുന്നതിന് നേരത്തെ തന്നെ രോഗമുള്ള ആളുകളെ ചികിത്സിക്കുന്നതും മറ്റ് മുൻകരുതൽ നടപടിക്രമങ്ങളിൽ ഉൾപ്പെടുന്നു. എവിടെ വച്ചാണ് രോഗം പിടിപെട്ടത്, ലെയ്ഷ്മാനിയയുടെ ജീവിവർഗ്ഗം, അണുബാധയുടെ തരം എന്നിവയെ അടിസ്ഥാനമാക്കി, ആവശ്യമുള്ള ചികിത്സ നിർണ്ണയിക്കപ്പെടുന്നു. വിസറൽ രോഗത്തിന് ഉപയോഗിക്കപ്പെടുന്ന ചില സാധ്യമായ <<point one>>ഔഷധപ്രയോഗങ്ങളിൽ<<point two>> ആന്റിമോണിയലുകളുടെയും പാരോമോമൈസിന്റെയും സംയോജനമായ ലിപ്പോസോമൽ ആംഫോടെറിസിൻ ബി,  പെന്റാവലന്റ് ആന്റിമോണിയൽസ്, പാരോമോമിസിൻ എന്നിവയുടെ ഒരു സംയോജനമാണിത്. മിൽട്ടെഫോസീൻ എന്നിവ ഉൾപ്പെടുന്നു. ക്യൂട്ടേനിയസ് രോഗത്തിന്, പാരോമോമിസിനോ ഫ്ലൂക്കോനാസോളോ പെന്റാമിഡിനോ ഫലപ്രദമായേക്കാം.

ഏകദേശം 98 രാജ്യങ്ങളിലായി ഏതാണ്ട് 12 ദശലക്ഷം ആളുകൾക്ക് നിലവിൽ ഈ രോഗമുണ്ട്.  ഏതാണ്ട് 2 ദശലക്ഷം പുതിയ കേസുകളും ഇരുപതിനായിരത്തിനും അമ്പതിനായിരത്തിനും ഇടയിൽ മരണവും ഓരോ വർഷവും സംഭവിക്കുന്നു. ഏഷ്യയിലെയും ആഫ്രിക്കയിലെയും ദക്ഷിണ - മധ്യ അമേരിക്കയിലെയും ദക്ഷിണ യൂറോപ്പിലെയും, ഈ രോഗം പൊതുവായ പ്രദേശങ്ങളിൽ ഏകദേശം 200 ദശലക്ഷം ആളുകൾ താമസിക്കുന്നുണ്ട്. ഈ രോഗം ചികിത്സിക്കുന്നതിനുള്ള ഔഷധപ്രയോഗങ്ങൾക്ക് ലോകാരോഗ്യ സംഘടന വിലക്കുറവും ഏർപ്പെടുത്തിയിട്ടുണ്ട്. നായ്ക്കളും എലികളും ഉൾപ്പെടെ ഒരു പിടി മറ്റ് മൃഗങ്ങളിലും ഈ രോഗം വന്നേക്കാം.

റെഫറൻസുകൾ